3 दिन की एग्रीटेक मीट के लिए शहर को चमकाने में खर्च होंगे ~25 करोड़
{ बल्लोप से कोटा की ओर आने वाली पीडब्ल्यूडी के अधीन सड़क पर यूआईटी डामर करवाएगी।
{ बड़गांव बावड़ी का रंगरोगन तथा लाइटिंग कराया जाएगा।
{ बल्लोप से कुन्हाड़ी पेट्रोलपंप तक सड़क के दोनों किनारों पर होने वाले अतिक्रमण हटाए जाएंगे।
{ यहां खड़े रहने वाले रेती उनके ट्रकों को एक अप्रैल से यहां खड़ा नहीं होने दिया जाएगा।
{ रोड किनारे जिन किसानों ने रेवड़ियां बना रखी है। पहले उन्हें समझाया जाएगा, इसके बाद उन्हें हटा दिया जाएगा।
{रोड साइड पर पड़ा मलबे को हटाया जाएगा। 10 दिन में यह काम होगा, इसके लिए जेसीबी लगातार घूमेगी।
{ नयापुरा चौराहे से एरोड्रम सर्किल तक का अतिक्रमण हटाकर सौंदर्यकरण किया जाएगा।
{ एरोड्रम चौराहे का रंगरोगन करके इस पर अन्य स्थानों पर डेकोरेटिव लाइटें लगाई जाएगी।
{ हर्बल पार्क के बाहर रंग करने के साथ ही वहां पर विशेष हरियाली प्लांटेशन किए जाएंगे।
{ एराेड्रम सर्किल से डीसीएम गेस्ट हाउस तक सड़क का काम 31 मार्च तक किसी भी हालत में पूरा कर लिया जाएगा।
{ एयरोड्राम सर्किल से आरएसी ग्राउंड तक की सड़क के गड्ढे ठीक करने के साथ ही लाइनिंग का काम मार्च में पूरा किया जाएगा।
{ आरएसी ग्राउंड के बाहरी क्षेत्र का सौंदर्यकरण किया जाएगा। इसमें नकली माउंटेन बनाने के साथ ही ग्रीनरी भी की जाएगी। यह काम आधा किलोमीटर क्षेत्र में होगा।
यूआईटी, पीडब्ल्यूडी नगर निगम के अधिकारियों ने बड़गांव से नयापुरा तक सड़क का निरीक्षण किया।
डेवलपमेंट रिपोर्टर | कोटा
शहरमें मई में होने वाली एग्रीटेक मीट के लिए शहर के सौंदर्यकरण पर करीब 25 करोड़ रुपए का खर्च आएगा। यह खर्च यूआईटी की ओर से किया जाएगा। इस बारे में गुरुवार को नगर निगम यूआईटी के अधिकारियों ने बूंदी रोड के बल्लोप से लेकर आरएसी ग्राउंड तक निरीक्षण किया।
एग्रीटेक मीट आरएसी ग्राउंड में 3 से 5 मई को होगी। इसकी तैयारियों के लिए प्रमुख शासन सचिव से लेकर कलेक्टर ने बैठक ले ली है। समय से पहले शहर की सड़कों के साथ ही उसके सौंदर्यकरण का काम हो जाए, इसके लिए यूआईटी और नगर निगम को जिम्मेदारी दी गईं हैं। दोनों विभागों के अधिकारियों ने गुरुवार को बूंदी रोड से लेकर आरएसी ग्राउंड तक का निरीक्षण करके जरूरी फैसले किए। यहां इंजीनियरिंग विभाग का मानना है कि जिस प्रकार से काम के फैसले हुए हैं, इस पर लगभग 25 करोड़ रुपए का खर्च आएगा। यह काम अभी यूआईटी को ही करना है।
^आरएसीग्राउंड में होने वाली तीन दिवसीय एग्रीटेक मीट के लिए शहर का सौंदर्यकरण होना है। इसी क्रम में गुरुवार को शहर का निरीक्षण करके किए जाने वाले कार्यों की सूची बनाई गई है। अब इनके लिए निविदाएं आमंत्रित की जाएंगी। -सियाराम मीणा, सचिव यूआईटी
hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva